Amedya: «… Mass Lḥafiḍ nat Sari I nettlaqab s Ccix bu ɛelliḍ . D akerdeddac, yerna d abelbul anect n tbettit, idewar am tdellaɛt ur yebdid ara lqqed-is, segmi I yekna uɛrur-is si tassemt. D amaraz, lermaḥ-is d iberkanen, udem-is d imdewar, yeberqqi, yeṭṭuṭec seg uzerzar.Yal ass yesxunzer, anyir-is yeḍyeq yessleγ seg ijerdan karsen, ulac s anda I suffuγen. Anezaren-is d izuranen am tbaṭaṭatt, leḥnak-is ccufen qqrib ad feĝĝqen, aqemmuc-is d amecṭuḥ anect n dduru, yettlusu newaḍer ttwaṭṭfen s tnelli terka iban seg wasmi yerγa lebḥar I tent-yekseb, sbegnet-tt-id yesɛa rebɛa n wallen, snat n tarquqin d timeqqranin ffγent-d zeggant sqaqayent s nnig n newaḍar-is. Ameggah-is yebzeg, ad as-tiniḍ yuḍen cufter, yerna yerggel si ccḥem almi tebeḥbeḥ, tedrem taγuct-is. Aɛebbuḍ-is qrib ad ifellaq, izega inehhet si lqewwa.»98 4.1.6-Aglam n wadeg: Ṣṣenf-agi ur t-id-nufi ara s waṭas deg ungal-a.